שיחת ויקיפדיה:שילוב בהוראה

message: שיחת ויקיפדיה:ויקיפדיה צעד צעד/לויקיפדים

message: לF16 היקרה,
שמחתי לקרוא את דף זה אם כי הוא נראה לי יומרני מעט בייחוד בשלב זה.
צר לי שרעיונך לא יתממש אף פעם מחמת צרות עין של משרדי חינוך בארץ ובכלל.
מספר בעיות:
* אחד העקרונות פה הוא חוסר הגבלה של יכולת המשתמש לערוך ולשים את המורה מעליו בעצם קצת פוגם ברעיון
*הכנסת מידע שטותי בכמויות אשר קשה להשתלט עליהם: קללות, תכנים מיניים....
*הכנסה של עבודות בצורתם הם ליצירת "מאגר עבודות"
אך כמובן הייתרונות שברעיונך לרבות תרומה מדהימת ערך לגידול האנציקלופדיה היא ברורה(במיוחד בתחומים אשר ילדים יותר מתעניינים בהם כגון:משחקים,ספורט,מפורסמים וכו'....)
thread_title: יומרנות

message: קודם כל הפניה אינה למשרד החינוך אלא למורים עצמם. תתפלא אבל משרד החינוך מעודד מאוד פעילות משולבת מחשב ואופן השילוב הוא אינסופי כמעט ונותר פתוח ליצירתיות של המורים (שחלקם משתמשים בה ואחרים חוזרים על השחוק והמוכר). הלהבתי כבר מורה אחת (נכון, היא מתה על חידושים ושינויים, אבל הפרוייקטים שלה כל הזמן מושכים תשומת לב והתפעלות), ואנימ קושרת ויש לי כמה דרכים להפיץ את זה ישירות לציבור המורים והמדריכים.
בנוגע לחוסר הגבלת המשתמש - בהרבה בתי ספר נהוג שהמורה עובר על העבודה לפני שזו נתלית/מודפסת/מתפרסמת. אני התכוונתי בשני מובנים (ואפשר לחדד את זה): האחד, שכל ילד יהיה גם עורך של ערכים שלא כתב, השני, בכדי למנוע קללות ושאר ירקות...
אם תלמידים יכניסו עבודות, אז אחרים יוכלו לערוך מתוכן את הערכים המתאימים ולמחוק את היתר..
F16
thread_title: למי צריך לפנות

message: מה שאני אומר שמצד אחד הפיקוח פוגם ברוח המיזם ומיצד שני אי-פיקוח פה יכול להביא למסת שטויות שהעורכים הקבועים לא יעמדו בה....אך אני אשמח לראות את זה מתפתחYMIBleeding 17:31, 23 דצמ' 2003 (UTC)
thread_title: פיקוח

message: אני חושב שהועלו כאן רעיונות מצויינים. כלומר, חלקם לפחות. לא הייתי מעודד דווקא השתתפות של תלמידי יסודי או אפילו חטיבה בעריכת ויקיפדיה, כי מה לעשות, מנסיוני והיכרותי עם הרבה כאלה במהלך חיי, הם לא בוגרים מספיק. תיכוניסטים לעומת זאת שמחים בדרך כלל לתרום את העבודות שלהם לשימושם של אחרים (ישנם מאות אתרים המכילים עבודות של תיכוניסטים בעיקר). גם אהבתי את הרעיון של תרגום מאנגלית, זה בהחלט יתרום לויקיפדיה העברית המון ערכים ברמה גבוהה, וברמת תרגום גבוהה.
Lazylemon 18:05, 23 דצמ' 2003 (UTC)~
thread_title: רעיונות מצויינים

message: חברים יקרים,
לאחר חשיבה מסויימת בנושא, ולאור נסיוני בתחום, הגעתי לכמה מסקנות חשובות:
על היחס לילדים:
* הוויקיפדיה פתוחה לכולם. גם לילדים. אני מפציר בכם שלא לפסול אדם רק משום שהוא ילד. אני מסוגל להבין את הרצון להטיל דופי בילד רק משום שהוא כזה, אך אנא, זה מאוד צורם לי, הפסיקו אם זה.
* זה קשה, טובי המחנכים (!) נופלים ביחסם הבלתי שיויוני לילדים. התאמצו.
בעייתיות הגיל:
*ילדים יכולים להיות תורמים מוצלחים ביותר. אומנם, דפיהם יצטרכו לעיתים רבות ניסוח ועריכה מחדש, וכן נטייתם לונדליזם גדולה, אך יש בכך רק הבדל כמותי ולא מהותי מכותבים אחרים. 
* אל תשכחו שגם ככה ילדים נגישים לאינטרנט (גם ביסודי!), וככך שתהיה יותר ויקיפדיה, יהיו יותר ילדים בויקיפדיה.
בעייתיות הריכוז:
* אין שום דבר מזיק בריכוז הערכים לויקיפדיה על-ידי המורה. זה סכ"ה מפצה על חוסר מיומנות, לא על חוסר שיוויון. אל תשכחו שהמורה מעוניין בטובת התלמידים ולא ייפגע בהם במכוון.
* אל תשכחו, שהנחייה בחינוך ילדים ובחינוך בכלל היא חלק בלתי נפרד מהחיים. בלא הנחייה מתאימה, המפיצה את הידע שנצבר עד עתה בידי האנושות לפרטים שונים בה, האנושות לא הייתה מתקדמת לשום מקום.
* מן הסתם, ילדים זקוקים עדיין להנחייה גם בדברים בסיסיים ביותר. לכן דבר מה שהוא פשוט לכולנו (איך לכתוב ערך נאות) אינו מובן כלל לילד, ובלא הנחייה, אם לא יצבור שעות נסיון בתחום, כנראה שלא יהיה מובן לו לעולם.
* למי שחשש מריכוזיות הכתיבה: עיקר השימוש, מבחינה כמותית, בוויקיפדיה ובכל אנציקלופדיה אחרת הוא למטרת העברה מרוכזת של מידע במסגרות שונות (אקדמאיות, חינוכיות, מקצועיות וכו'). מי שמתנגד לשימוש בהנחייה במסגרת הפצת המידע האנושי, מוטב שלא יכתוב בוויקיפדיה. 
* בנוסף, דבר אינו מונע מהילדים לגשת בלא המורה לאינטרנט ולשנות בעצמם.כמו כן, לא ניתן לעצור מורה אשר ירצה לרכז את החומר של תלמידיו. הוויקיפדיה היא דמוקרטית מבחינה טכנית, אל תשכחו זאת. 
במבט חינוכי:
* להכנסת הויקיפדיה לבתי הספר יש משמעות חינוכית גדולה ביותר. למעשה, מעבר לתועלת לויקיפדיה (שאולי לא תהיה גדולה ואולי כן), יש בכך תועלת רבה ביותר לחינוך הילדים. להבנת דברי, גשו לויקיפדיה:פילוסופיה של ויקיפדיה, ולחינוך פורמלי, והשוו ביניהם!
* הוויקיפדיה אינה מובנת מאליה. יש לה משמעות חברתית שממנה היא נגזרת, והיא קרויה דמוקרטיה. הוויקיפדיה מושתת על אתוס הדמוקרטיה, וקימה נגזר מהצורך בקידום הנטיות הדמוקרטיות. מי שמתעלם מכך, פועל בעיוורון.
* לפיכך, אל לה לוויקיפדיה להסתגר בתוך קליפת "יעילות הוויקיפדיה". מטרת הוויקיפדיה היא דמוקרטיזציה, ולכן גם חינוך ילדים לאור הדמוקרטיה הוויקיפדית הוא משימה שעל הוויקיפדיה לקחת על עצמה.
* ובמונחים של יעילות הוויקיפדיה: חינוך ילדים לכתיבה בוויקיפדיה הוא תכנון לטווח ארוך. הוויקיפדיה היא מיזם לשנים, ולכן כל ילד שירשום עכשיו ולו השטות הקטנה ביותר, גדלים סיכויו להצטרף לכתיבה כבוגר אחראי.
בעניין "מאגר העבודות":
* אם הוויקיפדיה תעשה למאגר עבודות, אין בכך כל רע, כל עוד הן כתובות בצורה אנציקלופדית ושייכות לכל. אל תדאג- משרד החינוך מבין כי ביום מן הימים הטכנולוגיה האנושית תאפשר לכל תלמיד למצוא כל סיכום שיחפוץ בכל נושא, ובקלות... אם היום הזה יגיע עכשיו או מאוחר יותר, אין זה משנה.
* עיקר טענתי בכך שאין רע בזה שהוויקיפדיה תעשה למאגר עבודות, הוא בזה שאין אנו צריכים להיכנע לנטיית בתי הספר ואירגונים אקדמאיים לשלוח את תלמידיהם להעתיק בעמל רב מידע מקובץ מספריות שונות. העיקר הוא הלימוד, הצורה בה הוא נעשה ניתנת לשינוי.
*אם בית ספר מעוניין שתלמידיו ידעו דבר מה על העולם, שידאג שידעו זאת. עולם המידע לא יעוכב בגלל אי-היכלות של בית הספר לאלץ את תלמידיו לדעת ולחקור על העולם.
לסיכום:
* אני מקווה שהצלחתי להסביר לכם את החשיבות שאני רואה בדברי.
* אני מוכן לקחת על עצמי (שוב, לאור נסיוני), לנסות ולטפל בתחום של כתיבת ילדים, מרגע שייכנסו למערכת הוויקיפדיה. אין לי מושג איך עושים זאת, אבל אני כבר אמצא דרך...
* בדבר דרך הגיוס למיזם וסיכויי הצלחתו, זאת אני משאיר לאף16.
thread_title: מסקנות

message: כתשתית לקראת הופעת כותבים צעירים:
ויקיפדיה:ויקיפדיה צעד צעד
אלון 13:35, 4 ינו' 2004 (UTC)
replies: text: רעיון מעולה! זה נראה לי מצוין גם למשתמשים רגילים שמכירים את הרשת והינם חסרי סבלנות לקרוא בהתחלה כ"כ הרבה עזרה (ואז עושים "שגיאות" גסות).

text: הבוקר התחלתי בהפצת ויקי למחנכי ישראל... F16
thread_title: תשתית לכותבים צעירים

message: שלום לכל הוויקיפדים.
אגש ישר לנושא, בלי לתת פרטים מיותרים: 
הגיע לידי דף שחולק במהלך שיעור ביולוגיה בבית ספר תיכון, ובדף הייתה משימה להכנס אל הוויקיפדיה ולהוציא משם מידע על שאלות מסויימות.
עכשיו, אני שואל, האם וויקיפדיה הוא כלי מתאים למורים להשתמש בו על מנת ללמד את התלמידים [באופן ישיר]? כלומר, ידוע לכולנו שהערכים בוויקיפדיה פתוחים לעריכה של הכל. לכן, תלמיד עם נטיות קונדסיות יכול לחבל קצת בערך למשך שאר היום, וכך תלמידים יקבלו מידע שהוא שגוי, דבר היכול לפגוע בתהליך הלמידה הרציף שלהם [באופן זניח, אבל גם זה משהו.].
מעבר לזה, הדפים בוויקיפדיה לא נבדקו על ידי מומחים, לכן השאלה היא האם הערכים שכתובים בוויקיפדיה יכולים לשמש מורים בעבור לימוד תלמידיהם?
אשמח לקבל על כך תשובה.
תודה רבה.
איתמר. 15:19, 30 ינואר 2006 (UTC)
replies: text: פשוט מזמין לשלוח אותך לויקיפדיה:אמינות. אחיה פ. 15:49, 30 ינואר 2006 (UTC)
replies: text: :יש רעיונות לשילוב של ויקיפדיה בבתי ספר בויקיפדיה:שילוב בהוראה. טרול רפאים 16:06, 30 ינואר 2006 (UTC)
אם מטרת הלמידה היא שינון, הרי על כל התלמידים לשנן אותם ספרים בדיוק, ולדקלם אותם עד סוף ימיהם, מתוך אמונה תמימה שאלה נכתבו על-ידי מומחים נשגבים, והם האמת המלאה ואין בלתה. אם מטרת הלמידה היא פיתוח כישורי למידה, שישרתו את התלמיד במהלך חייו, הרי לוויקיפדיה הדינמית, הקופצנית, המצריכה קריאה ביקורתית, יש יתרון על כל אמצעי לימוד אחר (שמצריך גם הוא קריאה ביקורתית, אך משלה את התלמיד שלא כך הדבר). דוד שי 17:57, 30 ינואר 2006 (UTC)
אני הייתי משלב במשימה לתלמידים בדיקת אמינות של מה שכתוב בויקיפדיה. זה יחנך אותם לביקורתיות. eman • שיחה 00:49, 31 ינואר 2006 (UTC)
thread_title:  בתי ספר וויקיפדיה. 

message: <הועבר לשיחת ויקיפדיה:קשר עם האקדמיה>. עוזי ו. 23:54, 16 בדצמבר 2006 (IST)
thread_title:  פרוייקט WikiTort 

message: לא יודע אם זה ישים, לא יודע אם נידון בעבר, ברור  שיהיו לזה תגובות לא רצויות, אבל לדעתי זה שווה דיון:
1. יצירת קשר עם מערכת החינוך, כך שחלק מלימודי האנגלית יכלול תרגום ערך בהיקף של כ-500 מלים מויקיפדיה האנגלית. בחירת הערך תאושר (מה שיאפשר סינון ראשוני) על יד המורה שבדיקתו/ה תהווה גם עריכה והגהה בסיסית. ברור לי שצריך אישור של משרד החינוך, ופיילוט במספר קטן של בתי ספר, אבל, אם זה יצליח זה יצור חשיפה רצינית, אלפי ערכים חדשים ועשרות ויקיפדים.
2. יצירת ערכים מוקראים. עכשיו כשנגני המדיה כל כך נפוצים, הם יכולים להיות דרך נוספת להפצת ידע. כמובן, נשאלת השאלה איזה ערכים? קודם כל, ערכים מומלצים, ובהמשך כל ערך שאיכותו התוכנית והטכנית תאושר על ידי מספר ויקיפדים קבוע מראש. אז כן, זה יתפוס הרבה מקום (אם כי איכות הקראה לא תופסת כל כך הרבה) ואי אפשר לעדכן את זה, אבל זו דרך אידיאלית להפיץ ידע בקרב אנשים שלא יקראו את ויקי ככה סתם, אבל כן יקשיבו לה בנסיעות, טיולים (בעיקר אם הערך הוא על מקום הטיול) וכו'.      הנדב הנכון 16:17, 24 באוקטובר 2006 (IST)
replies: text: אני בעד 1. רנדום 16:30, 24 באוקטובר 2006 (IST)

text: בדיוק מה שחסר לנו, עוד תירגומים מאנגלית ע"י אנשים שלא מבינים את הנושא אותו הם מתרגמים, ובנוסף לזה גם בטח לא יודעים אנגלית מספיק טוב, ואפילו העברית שלהם אל מי יודע כמה. לא תודה! eman   • שיחה • (: \ ):  •  ♥ 16:19, 24 באוקטובר 2006 (IST)
replies: text: :אני מסכים עם עמנואל. גילגמש • שיחה 16:20, 24 באוקטובר 2006 (IST)

text: : גם אני. ‏pacman • שיחה 16:32, 24 באוקטובר 2006 (IST)

text: :גם אני. ויקיפדיה זקוקה לעוד כותבים מוכשרים, אבל אני לא חושב שזו הדרך הנכונה לגייסם (או המקום). גדי אלכסנדרוביץ' 16:38, 24 באוקטובר 2006 (IST)

text: :וסביר להניח שזה יביא להעתקת ערכים אזוטריים וחסרי חשיבות להפליא אשר מציפים את ויקיפדיה האנגלית. עם זאת, אני כן מאמין שכדאי יהיה לשלב את ויקיפדיה במערכת החינוך בדרכים אחרות - לתת לתלמידים לכתוב עבודות כערכים בוויקיפדיה. אני מאמין שכתיבת ערך טוב בוויקיפדיה בהחלט בתחום יכולתם של תלמידי התיכון. (הם פשוט יצטרכו לחפש חומר בספריה ו/או באינטרנט לשם כך.) יובל מדר 16:41, 24 באוקטובר 2006 (IST)
replies: text: ::לדעתי זה לא הוגן בראש ובראשונה כלפי התלמידים. רוב הנושאים הסטנדרטיים כבר "תפוסים", ואלו שלא תפוסים, ייתפסו בשנה הבאה, ואז על מה ייכתבו התלמידים? אנחנו מכריחים אותם לכתוב ערכי "אבודים" כעבודות לבית הספר, וזה דבר מאוד לא רצוי. גדי אלכסנדרוביץ' 16:48, 24 באוקטובר 2006 (IST)
replies: text: :::אני לא חושב כך. רוב הנושאים הראשיים יותר כבר תפוסים (אף אחד לא יוכל לכתוב על יוון העתיקה, וינסטון צ'רצ'יל או מלחמת העצמאות, אבל לא חסרים נושאים שבהם חסר מידע בוויקיפדיה. (ראה כל מתקפת איכות כדוגמא. למה שמורה להיסטוריה לא ישלח את תלמידיו לבחור נושא חסר מדף מתקפת האיכות על יוון ולכתוב עליו ערך עליו יקבל ציון? ובמיוחד בנושאים בהם דלה ויקיפדיה, כמו למשל פילוסופיה) יובל מדר 17:13, 24 באוקטובר 2006 (IST)
replies: text: ::::שוב, נסה לחשוב קצת קדימה. נניח שבשנה הקרובה הרעיון ממומש בכל בתי הספר במדינת ישראל. כמה ערכים (גרועים) ייכתבו במסגרת הפרוייקט? וכמה יישארו לפעם הבאה? ברור שזה רעיון קצר ימים. עכשיו אפשר לשאול את עצמנו האם הערכים שייכתבו יהיו ראויים. ברור שחלק מהם יהיו ראויים, ומצד שני נצטרך לבצע עבודת ניכוש שלא מהעולם הזה. לפעמים שולחים תלמידים להגיב באתר האייל הקורא - אני לא רוצה לומר מה דעתי על מרבית התגובות. אני גם לא רוצה לומר מה דעתי על העבודות שאני כתבתי כשהייתי תלמיד תיכון. גדי אלכסנדרוביץ' 17:18, 24 באוקטובר 2006 (IST)
replies: text: :::::אני לא חושב שבממוצע יהיו התרומות גרועות מהתרומות שהתקבלו על ידי גולשי וואלהפדיה לאחר פתיחתה. להפך, אני מאמין שכאשר הילדים ידעו שהם יקבלו ציון על עבודתם, הם ייכתבו ערכים ראויים מהממוצע הנכתב על ידי גולשים מזדמנים. (בשונה ממך, אני גם מניח שביכולתם לכתוב ערכים כאלה) יובל מדר 17:28, 24 באוקטובר 2006 (IST)
replies: text: ::::::זו הנחה שחובה לבדוק. שוב: אני לא טוען שאף אחד לא יכול לכתוב ערך ראוי, אני טוען שרוב התלמידים לא יוכלו לכתוב ערך ראוי. זה שזה יהיה יותר ראוי מהממוצע הנכתב על ידי גולשים מזדמנים לא אומר כלום. אנחנו לא מעוניינים באיכות יחסית, אלא באיכות. גדי אלכסנדרוביץ' 17:31, 24 באוקטובר 2006 (IST)
replies: text: :::::::בהתחשב בכמות הקישורים האדומים בויקיפדיה: מתקפת איכות/סוריה אני בטוח שגם תלמידים יכולים לכתוב כמות אדירה של ערכים מועילים (ערך על עיר או נהר אפשר בדרך כלל לתרגם ללא בעיות).

text: :::::::הרעיון של ערכים מוקראים הוא נהדר ומתאים בעיקר לנגישות לעיוורים. טרול רפאים 18:56, 24 באוקטובר 2006 (IST)

text: מסכים עם עמנואל לגבי הרעיון הראשון - והרעיון השני מיותר לחלוטין. ‏ỹelloωblộớd ¤ שיחה 16:40, 24 באוקטובר 2006 (IST)
replies: text: :הרעיון השני דווקא חביב לטעמי ומיושם כבר בוויקיפדיה האנגלית, אך לדעתי, בשלב הזה, הרחבת ויקיפדיה העברית בעדיפות גבוהה יותר. אם מישהו רוצה לעשות את זה בכל מקרה, מובן שזה רק יתרום. אייל בארי 18:42, 24 באוקטובר 2006 (IST)

text: שני הרעיונות מצויינים לדעתי. תלמידי תיכון יכולים לכתוב ערכים מצוינים. עובדה - חלק מהכותבים הקבועים בויקיפדיה הם תלמידי תיכון ומטה. חוץ מזה אני לא חושב שאם יהיו כמה טעיות שצריך לתקן בערכים, זאת תהיה בעיה. הרי אנחנו תמיד יכולים להגיד לכל אחד שרוצה לכתוב ערך לא, כי הוא לא מומחה וכו', אבל ככה אנחנו בחיים לא נפתח את האנציקלופדיה לרמה טובה. מה לעשות שבדרך לשלמות צריך גם לעבור כמה ערכים חצי-גמורים ולחזור אליהם אחר כך.

text: בקשר לרעיון השני. אני חושב שזה רעיון מצוין אבל זה צריך מישהו שיקח עליו את האחריות לארגן את כל הפרוייקט הזה. כמובן שצריך למצוא גם כותב עם קול רדיופוני. אייל - שיחה 19:20, 24 באוקטובר 2006 (IST)

text: בתור מישהו מ"השטח" אני בהחלט לא רצה לראות ערכים של ילדים מהכיתה שלי בוויקיפדיה. דניאל ༒ שיחה 20:13, 24 באוקטובר 2006 (IST)

text: הערה משנית: יש בחינת בגרות בתרגום (2 יח"ל), בה לומדים את עקרונות התרגום (בעיות אופייניות, פתרונות מקובלים וכו') והעבודה המעשית היא לתרגם מאנגלית לעברית. אם פונים למשרד החינוך, אז זה צריך להיות בהקשר ליחידת הלימוד הזו ולא ללימודי האנגלית הרגילים. DGtal 21:02, 24 באוקטובר 2006 (IST)
replies: text: :זה נשמע רעיון טוב מאד. אייל בארי 21:36, 24 באוקטובר 2006 (IST)
replies: text: :: יש הבדל בין תרגום ערך אנציקלופדי לוויקיפדיה לתרגום רגיל. בתרגום מהויקינגלית אין להסתפק בתרגום הטקסט האנגלי לטקסט עברי. יש לבחון את המידע, להצליב מקורות, להסיר פיסקאות שנראות כבלתי רלבנטיות, ולהוסיף מידע חסר. למעשה ערך מתורגם טוב דורש כמעט את כמות העבודה שדורש ערך שנכתב מלכתחילה בעברית. אין להקל ראש במלאכת התרגום. אלמוג 22:09, 24 באוקטובר 2006 (IST)

text: הרעיון הראשון בעייתי מאוד. אני לא אוהב את הפיכת ויקיפדיה למטלה. במיוחד בקרב תלמידי תיכון זה עלול לגרום לאנטגוניזם וליציאה ידי חובה כדי למלא את דרישות המורה ("המורה, נכון ש-300 מילים זה מספיק?") במקום לכתוב כדי ליצור ערכים טובים. מעבר לכך ישנה הבעיה שתלמידים רבים בתיכון לא ייצרו ערכים טובים. לא כל אחד יכול לכתוב ערך אנציקלופדי, ולא רצוי להורות לכל תלמיד לנסות. רק מי שרוצה, שיבוא.

text: הרעיון השני מאוד נחמד מבחינה עקרונית, אבל אני חושב שיש קשיים טכניים ניכרים - איך שומרים על עדכניות? ‏odedee • שיחה 08:39, 25 באוקטובר 2006 (IST)
אני חושב שרוב ההתנגדויות יענו אם הניסיון יעשה רק במספר קטן, שניים שלושה, בתי ספר ויכלול רק תלמידי יב' שלומדים חמש יחידות אנגלית להם זו תהא מטלת בחירה. אני מעריך שעבודה לציון שתתוקן במידת מה על ידי המורה תהיה ראויה. את הפרויקט אפשר להפסיק בכל שלב, בין עם הערכים שנכתבו אינם ראויים ובין אם אין יותר ערכים ראויים שסביר ששמיניסטים ירצו לתרגם (מה שנראה לי רחוק כי יש עוד עשרות אלפים לכתוב).
בקשר לרעיון השני אני חושב שאני אעשה נסיון סמלי (אני לא נורא רדיופוני), כך שנראה כמה זה פרקטי.  בגדול נושא העדכון בו פחות עקרוני, כי הוא נועד יותר להרחבת ידע ולא לכתיבת עבודות. קבצים שיכילו שגיאות ימחקו וככלל תהיה המלצה גורפת לבקר באתר. תכל'ס זה באמת לא הדבר הכי דחוף ואולי אני אחזור אליו רק אחרי שיהיו מאה אלף ערכים (ואם הרעיון הראשון יעבוד, זה אולי יהיה בשנה הבאה). הנדב הנכון 20:53, 25 באוקטובר 2006 (IST)

text: לגבי החלק הראשון כבר ציינתי את הסתייגותי, אניח לך לגלות בעצמך עד כמה משרד החינוך פתוח לחידושים ממין זה. לגבי החלק השני, אני מציע שקודם כל תפנה למרכז לעיוור בישראל, תציג את עצמך ותסביר קצת מהי ויקיפדיה ואת הרעיון שלך. אני מניח שמהם תוכל לקבל משוב חשוב בעניין. ‏odedee • שיחה 05:35, 26 באוקטובר 2006 (IST)
thread_title:  שני רעיונות: 

message: וויקיפדיה הוא מיזם ברמת אוניברסיטה, לפחות. בשביל להשתמש בוויקיפדיה באופן יעיל צריך יכולת קוגניטיבית גבוהה בשביל להפריד בין העריכות הטובות לרעות, צריך לבדוק דפי שיחה והיסטוריות עריכה, זה לא כמו אנציקלופדיה רגילה וזה דורש מיומנויות חשיבה לא פשוטות. המצב בוויקיפדיה בעברית קשה אף יותר בגלל הקהילה המצומצמת, מספר הערכים החסר ונטיות ה-POV הכלליות. להמליץ על וויקיפדיה כעל עזר לימוד (ולא נושא לימוד בפני עצמו) זה מעשה חסר אחריות לחלוטין. לאה הייזל : שיחה : תרומות 12:31, 2 במרץ 2007 (IST)
thread_title:  מה פתאום?  

message: ראו כאן. בתודה, ליאור पॣ • ט"ז באייר ה'תשע"ג • 19:06, 25 באפריל 2013 (IDT)
thread_title:  קול קורא לקבלת הצעות לשיתופי פעולה עם מוסדות החינוך וההשכלה הגבוהה בישראל 

message: הקישור מעלה שהמסמך לא זמין. לא ברור לי אם הקישור שבור או המסמך לא קיים.נדב - שיחה 20:31, 1 במרץ 2016 (IST)
thread_title:  קישור לתוכנית האוריינות באתר אורט